CELEX: 32012D0127(01)
Language: bg
Date: 2012-01-26 00:00:00
Title: Решение на Комисията от 26 януари 2012 година за създаване на експертна група по електронно управление

27.1.2012   
            
            
               BG
            
            
               Официален вестник на Европейския съюз
            
            
               C 22/7
            
         РЕШЕНИЕ НА КОМИСИЯТА
   от 26 януари 2012 година
   за създаване на експертна група по електронно управление
   2012/C 22/04
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:
   
               (1)
            
            
               Както е посочено в съобщението на Комисията, озаглавено „Европейският план за действие за електронно управление през периода 2011—2015 г.“ (наричан по-долу „план за действие за електронно управление“ (1), „държавите-членки са ангажирани изцяло с политическите приоритети съгласно Декларацията от Малмьо“ (2). Те също така приканиха Европейската комисия да организира съвместното управление на този план за действие, така че държавите-членки да могат да вземат активно участие в изпълнението му. В заключенията на Съвета от май 2011 г. (3) се одобрява планът за действие за електронно управление и действията, предвидени в него.
            
         
               (2)
            
            
               Поради това е необходимо Комисията да създаде група от експерти, съставена от компетентните органи на държавите-членки, отговарящи за областта на електронното управление, и да определи нейните задачи и структура.
            
         
               (3)
            
            
               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4),
            
         ПРИЕ НАСТОЯЩОТО РЕШЕНИЕ:
   Член 1
   С настоящото Комисията създава „Експертна група за електронно управление“, наричана по-долу „група за електронно управление“.
   Член 2
   Задачи
   Задачите на групата са:
   
               —
            
            
               да консултира Комисията по стратегически въпроси на електронното управление в контекста на плана за действие за електронно управление и да дава своя принос и предлага необходимите промени относно приоритетите, целите и действията въз основа на междинната оценка на изпълнението на плана за действие за електронно управление,
            
         
               —
            
            
               да подпомага Комисията при определянето на общи цели за държавите-членки за съответните действия, включени в плана за действие,
            
         
               —
            
            
               да предоставя форум за дискусии по стратегически въпроси и за обмен на опит с участието на всички заинтересовани служби на Комисията,
            
         
               —
            
            
               да обменя мнения по въпроси, произтичащи от националните стратегии за електронно управление, в областите, обхванати от плана за действие за електронно управление, във връзка с постигането на поставените цели,
            
         
               —
            
            
               да предоставя форум, чрез който държавите-членки информират Комисията относно своя напредък при изпълнението на плана за действие.
            
         Групата за електронно управление ще поддържа чрез Комисията връзка с „Групата на високо равнище по програмата в областта на цифровите технологии“ с цел гарантиране на оптимално изпълнение на действията за електронно управление.
   Освен това групата за електронно управление ще поддържа връзка и ще координира работата си чрез Комисията с програмния комитет на ISA (5).
   Член 3
   Консултации
   Комисията може да се консултира с „групата за електронно управление“ по всички въпроси, свързани с прилагането на плана за действие за електронно управление.
   Член 4
   Състав и назначаване
   1.   Групата за електронно управление се състои от компетентните органи на държавите-членки. Органът на всяка от държавите-членки посочва един представител на високо равнище. Представителите са отговарящите за националните стратегии за електронно управление и са в състояние да осигурят необходимата координация между националните публични власти, работещи в различните области, обхванати от плана за действие за електронно управление. Представителите на държавите-членки могат да бъдат придружавани от подходящи колеги в зависимост от разглежданата тема, без да се нарушават приложимите правила за възстановяване на разходите за заседания.
   2.   Членовете се назначават за периода на плана за действие 2011—2015 г.
   3.   Може да се предвиди назначаването на същия брой заместник-членове. Заместник-членовете се назначават при същите условия като членовете; заместник-членовете автоматично заместват членовете, които отсъстват или са възпрепятствани.
   4.   Членовете, които вече не могат да участват ефективно в работата на групата, които подадат оставка или които не отговарят на условията по параграф 3 от настоящия член или по член 339 от Договора, могат да бъдат заменени за остатъка от мандата им.
   5.   Имената на назначените представители се публикуват в Регистъра на експертните групи на Комисията и други сходни организации (наричан по-долу „регистърът“), както и на уебсайта за електронно управление: http://ec.europa.eu/information_society/activities/egovernment/index_en.htm
   Член 5
   Функциониране
   1.   Групата за електронно управление се председателства от представител на Комисията.
   2.   В специални случаи представителят на Комисията може да покани външни експерти със специфични знания по въпрос от дневния ред да участват в работата на групата. Освен това представителят на Комисията може да предоставя статут на наблюдател на държавите от ЕАСТ и ЕИП, както и на присъединяващите се страни. В такъв случай компетентните органи на тези страни посочват един представител на високо равнище.
   3.   Членовете на експертни групи и техните представители, както и поканените експерти и наблюдатели трябва да спазват задълженията за професионална тайна, както са определени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом (6) на Комисията. При неспазване на тези задължения Комисията може да предприеме съответните мерки.
   4.   Заседанията на групата за електронно управление се провеждат в помещения на Комисията. Секретарското обслужване се осигурява от Комисията. Други длъжностни лица на Комисията, проявяващи интерес към разискванията, могат да участват в заседанията на групата и нейните подгрупи.
   5.   Групата приема свой процедурен правилник въз основа на стандартния процедурен правилник за експертните групи (7).
   6.   Комисията публикува съответната информация за извършените от групата дейности, като я включва в регистъра или чрез връзка от регистъра към специализиран уебсайт.
   Член 6
   Разходи за заседанията
   1.   Участниците в дейностите на групата не получават възнаграждение за извършените от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с нейните действащи разпоредби.
   3.   Посочените разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.
   Член 7
   Приложимост
   Настоящото решение се прилага до 31 декември 2015 г.
   
      Съставено в Брюксел на 26 януари 2012 година.
      
         
            За Комисията
         
         Neelie KROES
         
            Заместник-председател
         
      
   
   
      (1)  Препратка: COM(2010) 743.
   
      (2)  Препратка към декларацията от Малмьо: http://www.egov2009.se/wp-content/uploads/Ministerial-Declaration-on-eGovernment.pdf
   
      (3)  Заключения на Съвета относно европейския план за действие за електронно управление през периода 2011—2015 г.; 3093-то заседание на Съвета по транспорт, телекомуникации и енергетика, разглеждащо единствено въпроси на телекомуникациите — Брюксел, 27 май 2011 г.
   
      (4)  ОВ L 8, 12.1.2001 г., стр. 1.
   
      (5)  ISA: Програма за „Решения за оперативна съвместимост за европейските публични администрации (ISA)“, Решение № 922/2009/ЕО.
   
      (6)  Решение на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).
   
      (7)  Приложение IV към SEC(2010) 1360.